Mata Hari (1931)

Mata Hari er en amerikansk romantisk dramafilm fra 1931 regissert av George Fitzmaurice, med Greta Garbo og Ramon Novarro i hovedrollene.

Filmen er løst basert på livet til Mata Hari (egentlig Margaretha Geertruida Zell), en nederlandsk danser som ble henrettet for spionasje i Frankrike under 1. verdenskrig. Dette var Garbos mest økonomisk innbringende film gjennom hele hennes karriere.

Handling 
I 1917 er Frankrike involvert i første verdenskrig. Dubois, leder for et fransk spion-byrå, tilbyr å spare livet til en arrestert agent - hvis agenten går med på å avsløre hvem han forsøker å beskytte. Dubois mistenker at det er snakk om Mata Hari, en berømt eksotisk danserinne, men agenten velger heller å bli henrettet ved skyting. Løytnant Alexis Rosanoff, fra luftvåpenet til Det russiske keiserdømmet, lander i Paris etter en farlig flytur over fiendens territorium. Han overtaler sin overordnede, general Serge Shubin, til å ta ham med for å se Mata Hari opptre den kvelden.

Rosanoff overtaler Mata Hari, til å tilbringe en natt sammen med ham. Men neste morgen gjør hun det klart for ham at dette bare var en engangshendelse, selv om Rosanoff fremdeles ønsker et lengre forhold til henne. I mellomtiden, når Dubois avslører mistankene sine om Mata Hari til general Shubin, avveier generalen dette som latterlig. Shubin har imidlertid selv gitt hemmelig informasjon til sin elskerinne Mata Hari. Det blir etter hvert forsøkt å bygge en sak mot Mata Hari som spion for Tyskland.

Skuespillere 
 Greta Garbo som Mata Hari
 Ramon Novarro som Løytnant Alexis Rosanoff
 Lionel Barrymore som General Serge Shubin
 Lewis Stone som Andriani
 C. Henry Gordon som Dubois
 Karen Morley som Carlotta
 Alec B. Francis som Major Caron
 Blanche Friderici som Angelica, en nonne
 Edmund Breese som en fengselsbetjent
 Helen Jerome Eddy som Genevieve, en nonne
 Frank Reicher som en spion

Eksterne lenker 
 

Filmer fra 1931
Romantiske dramafilmer fra USA